40 każ ġdid ta' Covid-19 f'Malta – ifiqu 18 oħra
Imtella' Awwissu 20, 2020 - Aġġornata 20 Ta' Awwissu, 2020 12:45pm L-awtoritajiet tas-saħħa ħabbru 40 każ ġdid ta' Covid-19 f'Malta. Ir-riżultati pożittivi għall-coronavirus ħarġu minn fost rekord ta' 3,030 swab test. Fl-aħħar 24 siegħa fiequ wkoll 18-il persuna oħra biex issa l-ammont ta' persuni li rkupraw mill-Covid-19 f'Malta huwa ta' 802. Minn Marzu 'l hawn kien hawn total ta' 1,510 persuni li mardu bil-coronavirus u li minnhom 699 għadhom attivi. L-awtoritajiet tas-saħħa qalu li l-każijiet tal-lum għadhom qed jiġu nvestigati filwaqt li taw dettalji dwar il-każijiet tal-bieraħ. Mill-każijiet tal-bieraħ, 5 kienu membri tal-familja ta' każijiet magħrufa li ħarġu pożittivi, 6 kienu kuntatti diretti ta' persuni pożittivi għall-Covid-19, 9 kienu kollegi ta' persuni pożittivi għall-virus, 3 huma mill-grupp ta' Paceville filwaqt li żewġ każijiet huma importati.